12.12.2022 г.
BG
Официален вестник на Европейския съюз
C 472/25
Преюдициално запитване от High Court (Ирландия), постъпило на 9 декември 2021 г. — X/International Protection Appeals Tribunal, Minister for Justice and Equality, Ирландия и Attorney General (Дело C-756/21) (2022/C 472/30) Език на производството: английски Запитваща юрисдикция High Court (Ирландия)
Страни в главното производство Жалбоподател: X Ответници: International Protection Appeals Tribunal, Minister for Justice and Equality, Ирландия и Attorney General
Преюдициални въпроси 1) Лишава ли се разглеждането на молба за предоставяне на субсидиарна закрила от „всякакво полезно действие“ в смисъла, разгледан в решение Комисия/Германия (C-137/14 (1), ECLI:EU:C:2015:683) вследствие на обстоятелства, при които е налице пълно неизпълнение на задължението за сътрудничество, както то е описано в точка 66 от решение M./Minister for Justice, Equality and Law Reform и др.
(C-277/11 (2), ECLI:EU:C:2012:744)?
2) При утвърдителен отговор на въпрос 1, следва ли горепосоченото нарушение на задължението за сътрудничество да дава само по себе си основание на молителя да иска отмяната на решението [за отказ на субсидиарна закрила]?
3) При отрицателен отговорът на въпрос 2, върху кого лежи тогава, с оглед на спецификите на конкретния случай, тежестта на доказване, че решението за отказ е можело да бъде различно, ако решаващият орган беше оказал надлежно съдействие [по отношение на молбата за субсидиарна закрила]?
4) Следва ли непостановяването на решение по молба за международна закрила в разумен срок да дава основание на кандидата да иска отмяната на решението за [отказ], когато то бъде постановено?
5) Може ли времето, необходимо да се въведе промяна на приложимата в дадена държава членка уредба за закрила на кандидатите за убежище, да се смята за оправдателна причина за тази държава членка с оглед на прилагането на схема за международна закрила, съгласно която решение по такава молба за закрила би следвало да бъде произнесено в разумен срок?
6) Следва ли да се счита, че когато органът, компетентен да вземе решение [с оглед на международната закрила], не разполага с достатъчно доказателства за психичното здраве на кандидата, но са налице доказателства за възможността кандидатът да страда от такива затруднения, този орган трябва, в съответствие със задължението за сътрудничество, посочено в решение M./Minister for Justice, Equality and Law Reform и др.
(C-277/11, точка 66), или по друг начин, да извърши допълнително проучване или да изпълни друго свое задължение преди да постанови окончателното си решение?
7) Когато държавата членка изпълнява задължението си по член 4, параграф 1 от Директивата за признаването (3) да прецени свързаните с молбата релевантни елементи, допустимо ли е, без да е необходимо да се предприемат други действия, да се обяви, че не е установена общата достоверност на твърденията на молителя поради една-единствена лъжа, която е била разяснена и оттеглена при, разумно погледнато, първата налична впоследствие възможност за това?
(1) (2) (3)
EU:C:2015:683 EU:C:2012:744 Директива 2004/83/ЕО на Съвета от 29 април 2004 година относно минималните стандарти за признаването и правното положение на гражданите на трети страни или лицата без гражданство като бежанци или като лица, които по други причини се нуждаят от международна закрила, както и относно съдържанието на предоставената закрила (OB L 304, 2004 г., стр. 12; Специално издание на български език, 2007 г., глава 19, том 7, стр. 52).